Gr. 11's en 12's, hier is 'n eksklusiewe bosveldkamp net vir julle | Maroela Media
Met die Matriek Safari kry gr. 12's die geleentheid om hul skooljare in die bosveld af te sluit. (Foto: Verskaf)
Berchtesgaden Game Ranch and Lifestyle Farm bied twee afsonderlike, unieke kampe gedurende die komende Desembervakansie vir gr. 11- en 12-leerders aan.
Rateltaai Avontuurkamp – Vir die jong gr. 11-manne, wat lus is vir 'n uitdaging, word die Rateltaai Avontuurkamp van 5 tot 10 Desember aangebied.
As jy nog altyd 'n ware Bear Grylls-ervaring wou beleef, is dié kamp net vir jou. Vir sewe dae word daar hoofsaaklik in en van die veld geleef. So leer jy verskeie tegniese veldvaardighede aan wat noodsaaklik is vir enige oorlewingsituasie. Alles van vuurmaak, watersuiwering, skuiling bou en kos soek tot hoe om jouself te beskerm teen die elemente in die veld word hier aangeleer. Alles in die hartjie van die Waterberg se bosveld.
Op 'n dieper vlak sal die kamp jou help om kritiese denke aan te leer. Jy leer om vrae te vra, om vir jouself te dink en probleme op te los.
Daar is beslis ook nie van die pret vergeet nie. Die week is gevul met aktiwiteite vol avontuur soos swem in natuurlike damme, hindernisbane en ander uitdagende speletjies en vaardighede wat bydra tot probleemoplossing, selfontdekking en spanbou.
Vir die jong gr. 11-manne, wat lus is vir 'n uitdaging, word die Rateltaai Avontuurkamp van 5 tot 10 Desember aangebied. (Foto: Verskaf)
Matriek Safari – Gr. 12's kry die geleentheid om hul skooljare af te sluit in die bosveld van 16 tot 22 Desember. Weg van die stadsliggies, klubs en kroeë, geraas van verkeer en besoedelde lug. Hier sal jy sielsrus ontdek, ontvang en jouself kan "regroup" vir die volgende fase van jou lewe – die een sonder die skoolbanke.
Jy het die keuse van net nog 'n Ballito-, Plett- of Jeffreys-jol; of die bosveld!
Elke dag sal daar een formele aktiwiteit wees, van wapenveiligheid en skietbaan-ervaring, lesing oor slange en reptiele of sommer net perdry. Daar is dus oorgenoeg "me-time" waar jy rustig kan wees met jouself of saam met 'n vriend of drie die bos ervaar, of selfs die bosveld-TV geniet en die somerson sien sak in 'n lowergroen omgewing. Sou jy jouself werklik wil bederf, geniet die dagspa of skiet vir oulaas 'n bok.
Daar sal aandaktiwiteite wees wat "boskoffie", "bosfliek" en buiteslapery onder die sterre insluit. Pak gerus ook daai mooi pak of rok in vir 'n formele dinee met opregte bosveld-wense.
Berchtesgaden Game Ranch naby Vaalwater in Limpopo. (Foto: Verskaf)
Berchtesgaden bied 'n veilige omgewing waar gesondheid- en veiligheidsprotokol, asook Covid-19-maatreëls gehandhaaf word. Spanleiers sluit in opgeleide vlak-1-noodhelpers en paramedici wat 'n wakende oog oor die bosveldbesoekers sal hou.
Kom geniet die bosveldkuier van 'n leeftyd met pitkos wat jy vir die res van jou lewe sal saamdra.
Beperkte plekke beskikbaar. Bespreek vandag nog om teleurstelling te voorkom.
Besoek Berchtesgaden se webwerf of Facebook-groep vir meer inligting oor die Rateltaai Avontuurkamp.
Besoek Berchtesgaden se webwerf hier of die Facebook-blad om meer inligting te kry oor die Matriek Safari.